《挽弟经可》
明代·李应兰

勋名应拟汉平阳，历尽风尘鬓未霜。瀛海天高遥倚剑，潞河秋冷泛归航。

梦听残雨伤春草，愁断悲风起白杨。却爱一经遗业在，悯纶他日有辉光。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。